Rommy
Rommy (echte namme: Romke Henstra) (Twizelerheide, 8 jannewaris 1950 - Ljouwert, 22 april 2007) wie in Fryske folkssjonger. Hy hy as bynamme de stim fan de Wâlden.

Libben 
Rommy song al as lytse jonge. Syn earste single kaam yn 1985 út. It wie in nûmer fan Freddy Fender, wêrfan't er de tekst yn it Nederlânsk oersetten hie. Yn 1986 tekene hy by it platelabel De Stille Genieter út De Harkema en mei harren gearwurking binne mear as 10 cd's ferskynd.

Henstra wie net echt in ûnbekende yn it artiestesirkwy, hy trede mei in soad nocht yn it lân op. Oer publisiteit hie Rommy neat te kleien. Syn súkses late ûnder oare ta optredens by Veronica, de VARA (Jack Spijkerman), de NCRV en by Call TV.

Yn it begjin fan syn karriêre song Rommy yn kafees en oare gelegenheden wêr't mar plak wie foar inkele tsientallen minsken. Uteinlik waard it grutte poadium it plak dêr't Rommy geregeld optrede en syn publyk fermakke.

Rommy ferklearre syn súkses sa: "Ik besykje wol in boadskip yn myn teksten oer te bringen sûnder belearend wêze te wollen. Gjin yngewikkelde teksten, mar gewoan rjocht oan sjonge oer itjinge dêr't ik sels efter stean en dêr't ik fan wit dat it de minsken oansprekt".

Syn fans wenje oer it generaal yn it noarden fan Nederlân, mar ek yn oare dielen fan it lân. Hy ferstoar op 57-jierrige leeftyd oan sloktermkanker.

Diskografy

Cd's 
 Verloren liefde 
 Blauwe lucht en zonneschijn 
 De levensklok 
 Mijn vriend 
 Als je zorgen hebt 
 De gouden ring 
 Rode rozen 
 Tango der liefde 
 Deze keer 
 Avondrood
 Kus me voor de laatste keer
 Drie peseta`s

Singles 
 Twee sterren 
 Dromen kan niemand verbieden
 Mooie moeders, mooie dochters 
 Steeds weer huil je 
 De gouden ring 
 Deze keer 
 Slaap m’n prinsesje, slaap zacht 
 Zwarte Madonna
 Niemand dwingt mij
 Ave Maria

DVD's 
 Rommy & De Stille Genieter

Keppeling om utens 
 Rommy-Online

Frysk sjonger
Sjonger fan it libbensliet
Persoan berne yn Twizelerheide
Persoan stoarn yn Ljouwert
Persoan berne yn 1950
Persoan stoarn yn 2007